
Τρίτη, 15 Σεπτεμβρίου 2026

ΔΕΛΤΙΟ ΤΥΠΟΥ

Προκήρυξη Διαγωνισμού Κατάταξης Δοκίμων Λιμενοφυλάκων (ανδρών - γυναικών) έτους 2026, με εφαρμογή του συστήματος μοριοδότησης των υποψηφίων

Το Υπουργείο Ναυτιλίας και Νησιωτικής Πολιτικής/Αρχηγείο Λιμενικού Σώματος - Ελληνικής Ακτοφυλακής προκηρύσσει διαγωνισμό για την απευθείας κατάταξη στο Λιμενικό Σώμα – Ελληνική Ακτοφυλακή τετρακοσίων είκοσι (420) Δοκίμων Λιμενοφυλάκων (ανδρών - γυναικών) έτους 2026, με εφαρμογή του συστήματος μοριοδότησης των υποψηφίων.
Η Προκήρυξη έχει δημοσιευθεί στην Εφημερίδα της Κυβερνήσεως (ΦΕΚ 53/2026, Τεύχος Α.Σ.Ε.Π.) και αναρτηθεί στην ιστοσελίδα του Αρχηγείου Λ.Σ. – ΕΛ.ΑΚΤ. (www.hcg.gr), καθώς και στην ιστοσελίδα του προγράμματος «Δι@ύγεια» (http://diavgeia.gov.gr) (ΑΔΑ: ΨΟΩΩ4653ΠΩ-ΑΞΤ), από όπου μπορούν να ενημερώνονται οι ενδιαφερόμενοι/ες.
Στην προκήρυξη αναφέρονται, μεταξύ άλλων, τα απαιτούμενα προσόντα των υποψηφίων, τα δικαιολογητικά, οι διαδικασίες του διαγωνισμού, καθώς και κάθε άλλη απαραίτητη πληροφορία.
Όσοι/ες έχουν τα απαιτούμενα προσόντα και επιθυμούν να πάρουν μέρος στο διαγωνισμό κατάταξης Δοκίμων Λιμενοφυλάκων (ανδρών - γυναικών) υποβάλουν ηλεκτρονικά Αίτηση - Υπεύθυνη δήλωση και τα απαραίτητα δικαιολογητικά στον ηλεκτρονικό σύνδεσμο https://recruit.hcg.gr και ως αναλυτικά καθορίζεται στο Κεφάλαιο Δ΄ και στο Παράρτημα Β΄ της σχετικής προκήρυξης, τις ημερομηνίες από 28-09-2026, ημέρα Δευτέρα, έως και 13-10-2026, ημέρα Τρίτη.
Μετά τη 13-10-2026, η εφαρμογή απενεργοποιείται και ως εκ τούτου, δεν γίνονται δεκτές αιτήσεις συμμετοχής.

